*Pielikums Zinātnes padomes*

*2021. gada 31. marta sēdes*

*lēmumam Nr. 21-5*

**NOLIKUMS**

**par doktorantūras grantu piešķiršanas, administrēšanas un uzraudzības kārtību Latvijas Lauksaimniecības universitātē**

1. **Vispārējie noteikumi**
	1. *Nolikums par doktorantūras grantu piešķiršanas, administrēšanas un uzraudzības kārtību Latvijas Lauksaimniecības universitātē (turpmāk - LLU)* izstrādāts, pamatojoties uz 2018. gada 19. janvāra Latvijas Republikas Ministru kabineta noteikumiem Nr.25 „Darbības programmas "Izaugsme un nodarbinātība" 8.2.2. specifiskā atbalsta mērķa "Stiprināt augstākās izglītības institūciju akadēmisko personālu stratēģiskās specializācijas jomās" pirmās, otrās un trešās projektu iesniegumu atlases kārtas īstenošanas noteikumi”.
	2. Doktorantūras grantu projektu LLU doktorantiem administrē LLU Doktorantūras skola (turpmāk – Doktorantūras skola).
	3. Doktorantūras grants ir finansiāls atbalsts, kuru piešķir LLU doktorantam vai zinātniskā grāda pretendentam (turpmāk, ja tas nav atrunāts atsevišķi, doktorantam) studiju un/vai zinātniski pētnieciskajam darbam augstākajā izglītības institūcijā vai sadarbības partnera organizācijā vismaz 12 mēnešus, projekta ietvaros nepārsniedzot 50% no pilnas darba slodzes.
	4. Doktorantūras grants ietver:
		1. atlīdzību doktorantam par studiju vai zinātniski pētnieciskā darba veikšanu nepārsniedzot 50 procentus no pilnas darba slodzes;
		2. pētniecības izmaksas doktorantam zinātniski pētnieciskās darbības īstenošanai, tai skaitā pētniecībai nepieciešamo materiālu iegādes, tehnoloģiju tiesību aizsardzības un ārpakalpojumu izmaksas, mācību izmaksas un tīklošanas pasākumu izmaksas, tai skaitā komandējumi, konferenču dalības maksa un iesaistes izmaksas informatīvajos pasākumos, atbilstoši vadošās iestādes (CFLA) saskaņotai vienas vienības izmaksu metodikai, nepārsniedzot kopējo izmaksu apmēru 4 800 euro gadā (vai 400 euro mēnesī) uz vienu projektā iesaistīto doktorantu, ņemot vērā to, ka vienas vienības izmaksu rezultatīvais rādītājs tiek uzskatīts par sasniegtu, ja doktorants ir nostrādājis 50% no attiecīgā mēneša pilnas darba slodzes, pilnu kalendāro mēnesi, ņemot vērā arī attaisnoto doktoranta prombūtni atbilstoši Darba likuma 74. panta pirmajā un sestajā daļā, 149.panta, Zinātniskā darbības likuma 8.panta otrajā daļā, vai citos ārējos normatīvajos aktos noteiktos attaisnotas prombūtnes gadījumos.
2. **Doktorantūras granta piešķiršanas mērķis**
	1. Stiprināt augstākās izglītības institūciju un zinātnisko institūciju personālu stratēģiskās specializācijas jomās, palielinot to speciālistu skaitu, kas ieguvuši doktora zinātnisko grādu un spējīgi plānot, radīt un ieviest ražošanā produktus un pakalpojumus ar augstu pievienoto vērtību, veicinot tautsaimniecības attīstību uz inovāciju pamata, kā arī nodrošināt konkurētspējīgu zinātnieku sagatavošanu starptautiskai pētniecības telpai un radīt doktorantiem pētniecības vidi, kas kalpotu par pamatu tālākas attiecīgās zinātņu nozares attīstībai un lietišķu pētījumu ideju īstenošanai dzīvē.
3. **Prasības pretendentam**
	1. Doktorantūras granta pretendents var būt LLU 3. kursa doktorants, kas studē pilna laika studijās, vai LLU 4. kursa doktorants, kas studē nepilna laika studijās valsts budžeta finansētajās vai maksas studiju vietās jebkurā studiju programmā, vai zinātniskā grāda pretendents (turpmāk kopā saukti – doktoranti).
	2. Doktorantūras granta pretendentam uz līguma parakstīšanas brīdi jābūt iesaistītam ar promocijas darba tematiku saistītā pētniecības darbā (projektā) LLU vai pie plānotiem projekta sadarbības partneriem LLU APP “Dārzkopības institūts”, LLU APP “Agroresursu un ekonomikas institūts”, Latvijas Valsts mežzinātnes institūts “Silava” (turpmāk - DI, AREI, Silava) ar vidējo slodzi gadā vismaz 25% no pilnās darba slodzes, vai jābūt apliecinājumam no projekta vadītāja, saskaņotam (-iem) ar promocijas darba zinātnisko (-ajiem) vadītāju (-iem), par iesaisti pētniecības darbā (projektā), nodrošinot iepriekš minēto slodzi.
	3. Doktorantūras grantu piešķir tikai vienas doktora studiju programmas apguvei un doktora zinātniskā grāda ieguvei.
4. **Konkursa organizēšana un pretendentu pieteikšanās**
	1. Doktorantūras grantu pieteikumu konkursu Doktorantūras skola izsludina reizi sešos mēnešos trīs dažādās zinātnes nozarēs (Inženierzinātnes un tehnoloģijas; Lauksaimniecības, meža un veterinārās zinātnes; Sociālās zinātnes), saskaņā ar LLU DSP attīstības plānu 2020.-2026.g, un organizē šādā kārtībā:
		1. ievietojot sludinājumu LLU portālā [www.llu.lv](http://www.llu.lv) sadaļā *Aktualitātes,* norādot pilnu informāciju par termiņiem un nepieciešamajiem dokumentiem;
		2. informāciju par kārtējā pieteikumu konkursa norisi elektroniski nosūta LLU doktora studiju programmu vadītājiem un partneriem;
		3. no pretendentiem pieņem pieteikumus doktorantūras grantam ar pievienotiem dokumentiem;
		4. veic doktorantūras granta piešķiršanas administrēšanu.
	2. Doktorantūras granta pieteikumā iekļaujamie dokumenti:
		1. Doktoranta iesniegums pēc noteiktas formas (1. pielikums);
		2. Darba plāns, kas ir saskaņots ar promocijas darba zinātnisko vadītāju, iekļaujot plānotās pētnieciskās darbības pēc promocijas darba aizstāvēšanas, ja to plānots izdarīt doktorantūras granta saņemšanas periodā;
		3. Promocijas darba zinātniskā vadītāja atsauksme;
		4. Publikāciju saraksts par pēdējiem trīs gadiem, atsevišķi izdalot starptautiskās publikācijas Scopus vai Web of Science citējamos žurnālos un konferenču rakstu krājumos;
		5. Informācija par dalību projektos, izdalot atsevišķi starptautiskos projektus, valsts budžeta finansētos projektus, LLU finansētos projektus; spēkā esošiem projektiem, norādot darba slodzi un dalības termiņu;
		6. Projekta vadītāja apliecinājums par pretendenta dalību projektā LLU (vai DI, AREI, Silava), norādot esošo darba slodzi un dalības termiņu, vai projekta vadītāja apliecinājums, saskaņots ar promocijas darba zinātnisko (-ajiem) vadītāju (-jiem), par plānoto pretendenta iesaisti pētniecības darbā (projektā) LLU (vai DI, AREI, Silava), norādot paredzēto darba slodzi un termiņu.
		7. Pretendenta dzīves gājums (Europass CV).
	3. Doktorantūras granta pieteikumu doktorants iesniedz Doktorantūras skolai konkursa sludinājumā norādītajā termiņā.
	4. Doktorantūras skola organizē pieteikumu izvērtēšanu ekspertu komisijā.
	5. Ekspertu komisiju apstiprina ar rektora rīkojumu, tās sastāvā iekļaujot visu doktora studiju programmu īstenošanā iesaistīto pušu pārstāvjus, tai skaitā projekta sadarbības partneru pārstāvjus, kā arī konsultējas ar studentus pārstāvošo organizāciju. Ekspertu komisijas locekļi ir apliecinājuši projekta pieteikumu vērtēšanas konfidencialitātes ievērošanu un interešu konflikta neesamību (2. pielikums).
	6. Prioritāte ir tiem doktorantūras granta pretendentiem, kas saņem atbalstu 8.2.2. projektā pirmo reizi.
5. **Konkursa pieteikumu vērtēšana un rezultātu paziņošana**
	1. Doktorantūras granta pretendentu pieteikumus vērtē atbilstoši administratīvajiem un kvalitatīvajiem kritērijiem.
	2. Doktorantūras skolas vadītājs novērtē pieteikumu atbilstību administratīvajiem kritērijiem ar vērtējumu „Jā” vai „Nē” („Jā” – atbilst, „Nē” – neatbilst), pārbauda doktoranta studiju plāna izpildi LLU informatīvajā sistēmā. (3. pielikums). Tālākai izskatīšanai tiek virzīti tie pieteikumi, kuri izpilda visus administratīvos kritērijus.
	3. Administratīvajiem vērtēšanas kritērijiem atbilstošos doktorantūras granta pretendentu pieteikumus Doktorantūras skolas vadītājs nosūta ekspertu komisijas locekļiem, kuri vērtē pieteikumu kvalitatīvos kritērijus, aizpildot vērtēšanas lapu (4. pielikums).
	4. Doktorantūras granta pretendents grantu var iegūt tikai tad, ja ir ieguvis vismaz 3 punktus pirmajā un ceturtajā vērtēšanas kritērijā (katrā), vismaz 10 punktus otrajā un trešājā vērtēšanas kritērijā (katrā). Ja kādā no ausgtāk minētajiem kritērijiem punktu skaits ir mazāks par minimāli noteikto, tad doktorantūras granta pretendenta pieteikums nav sasniedzis kvalitātes slieksni un tiek izslēgts no turpmākās vērtēšanas.
	5. Doktorantūras skolas vadītājs aprēķina katra pieteikuma kopējo iegūto vidējo vērtējumu pēc ekspertu komisijas izvērtējuma un izveido doktorantūras granta pretendentu sarakstu, sarindojot tos pēc iegūto punktu skaita.
	6. Ekspertu komisija lēmumu par granta piešķiršanu pieņem atklāti balsojot slēgtā sēdē un lēmumu ieraksta sēdes protokolā, pretendentus uz sēdi neaicina.
	7. Balstoties uz konkursa rezultātiem, Doktorantūras skola sagatavo rektora rīkojumu par doktorantūras granta piešķiršanu un 10 darba dienu laikā elektroniski informē pretendentus, kuriem ir piešķirts doktorantūras grants.
	8. Pretendenti, kuriem nav piešķirts doktorantūras grants, no Doktorantūras skolas saņem elektronisku paziņojumu ar pievienotu atteikuma vēstuli.
	9. Doktorantūras granta pieteikumu konkursa rezultātus doktorantiem ir tiesības apstrīdēt 10 darba dienu laikā pēc konkursa rezultātu paziņošanas. Apelācijas sūdzību var iesniegt ekspertu komisijas priekšsēdētājam, kurš rīkojas saskaņā ar doktora studiju procesā paredzēto apelācijas kārtību.
	10. Iesniegtie pieteikumi pēc konkursa noslēguma glabājas Doktorantūras skolā. To uzglabāšanas laiks norādīts trīspusējā projekta līgumā LLU ar LR Izglītības un zinātnes ministriju un Valsts izglītības un attīstības aģentūru.
6. **Doktorantūras granta piešķiršana un izmaksāšana**
	1. Doktorantūras grantu piešķir un izmaksā ar rektora rīkojumu, pamatojoties uz ekspertu komisijas lēmumu.
	2. Doktorantūras grantu LLU doktorantam piešķir uz vismaz 12 mēnešiem.
	3. LLU ar doktorantūras granta saņēmēju noslēdz līgumu (turpmāk – līgums) pēc noteiktas formas ne vēlāk kā 10 darba dienu laikā pēc konkursa rezultātu apstiprināšanas ar rektora rīkojumu. Līgumu slēgšanu organizē Doktorantūras skola.
	4. Līgumu ar doktorantu slēdz uz vienu gadu, pēc atestācijas izvērtējot iespēju turpmāk piedalīties doktorantūras granta konkursā šajā Nolikumā noteiktajā kārtībā.
	5. Doktorantūras granta izmaksa notiek ik mēnesi pēc līguma noslēgšanas, pārskaitot finansējumu uz līgumā norādīto doktoranta bankas kontu (bet ne ātrāk, iekams ir noslēgts līgums par doktorantūras granta piešķiršanu).
	6. Finansējums pētniecības izmaksu īstenošanai (atbilstoši 1.4.2. punktā noteiktajam) tiek apsaimniekots noteiktā kārtībā bezskaidras naudas veidā saskaņā ar līgumā atrunāto.
7. **Doktorantūras granta apsaimniekošana**
	1. Doktorantūras granta apsaimniekošanas laikā nav atbalstāmi pārtraukumi, izņēmuma gadījumos ekspertu komisija lemj par doktorantūras granta apsaimniekošanas pārtraukšanu vai pārtraukšanu uz laiku.
	2. Doktorants iesniedz starpatskaiti Doktorantūras skolai līgumā noteiktajā termiņā.
	3. Doktorants starpatskaiti un gala atskaiti sagatavo un iesniedz vienā eksemplārā datorrakstā, latviešu valodā elektroniski un izdrukas veidā ar doktoranta, promocijas darba zinātniskā vadītāja, doktora studiju programmas vadītāja un Doktorantūras skolas vadītāja (3. un 4. kursa doktorantiem) parakstu, kas apliecina atskaitē norādīto progresu studiju procesā saskaņā ar līguma pielikumā norādīto darba plānu, kā arī norādītās informācijas atbilstību reālajai situācijai.
8. **Doktorantūras granta apsaimniekotāju uzraudzība**
	1. Doktorantūras granta apsaimniekotāju uzraudzību veic trīspakāpju sistēmā.
	2. Regulāro uzraudzību veic katra doktoranta promocijas darba zinātniskais (-ie) vadītājs (-i), doktorantu konsultējot, iesaistot un sadarbojoties zinātniskos pētījumos, kopīgi sagatavojot publikācijas, motivējot aktīvām un inovatīvām darbībām zinātnisko aktivitāšu īstenošanā u.tml.
	3. Doktorantūras granta apsaimniekotāju administratīvo uzraudzību veic Doktorantūras skola. Doktorantūras skolas vadītājam ir tiesības veikt pārbaudi par līgumā paredzēto saistību izpildi.
	4. Ekspertu komisija izvērtē doktorantu starpatskaites pēc 6 mēnešiem un gala atskaites pēc gada 20 darba dienu laikā pēc iesniegšanas termiņa beigām, atbilstoši Doktorantūras skolas sniegtajai informācijai.
	5. Ja atskaites periodā doktorants nav pildījis līgumā ietvertās saistības, ekspertu komisija lemj par doktorantūras granta pārtraukšanu un nepamatoti saņemtā finansējuma atmaksu. Saskaņā ar Darba likuma 79. pantu
		1. LLU kā darba devējam ir tiesības ieturēt no doktorantam izmaksājamā doktorantūras granta to zaudējumu atlīdzību, kas viņam radušies doktoranta prettiesiskas, vainojamas rīcības dēļ. Šāda ieturējuma izdarīšanai nepieciešama doktoranta rakstveida piekrišana.
		2. Ja doktorants apstrīd darba devējam radušos zaudējumu atlīdzības prasījuma pamatu vai apmēru, darba devējs var celt atbilstošu prasību tiesā divu gadu laikā no zaudējumu nodarīšanas dienas. Ja darba līgums nav uzteikts, ievērojot Darba likumā noteikto regulējumu, atlīdzība jāmaksā, kā arī darba devējam jānodrošina apstākļi, lai darbinieks (doktorants) varētu veikt attiecīgos darba pienākumus.
9. **Doktorantūras granta saņēmēju atestācija**
	1. Atestāciju organizē līguma termiņa beigās, izvērtējot iespēju doktorantam turpināt saņemt doktorantūras grantu.
	2. Atestācija notiek, pamatojoties uz doktoranta iesniegto:
		1. gala atskaiti, ko sagatavo un iesniedz vienā eksemplārā datorrakstā, latviešu valodā elektroniski un izdrukas veidā ar doktoranta, promocijas darba zinātniskā vadītāja, doktora studiju programmas vadītāja un Doktorantūras skolas vadītāja (3. un 4. kursa doktorantiem) parakstu, kas apliecina atskaitē norādīto progresu studiju procesā saskaņā ar līguma pielikumā norādīto darba plānu, kā arī norādītās informācijas atbilstību reālajai situācijai;
		2. līguma ietvaros sagatavoto un/vai publicēto publikāciju kopijas žurnālos, kas indeksēti Scopus vai Web of Science datu bāzē;
		3. ja doktorantūras granta saņēmējs vēlas pretendēt uz doktorantūras granta pagarinājumu, tad iesniedz darba plānu periodam, kas atlicis līdz promocijas darba aizstāvēšanai;
		4. apliecinājumu aizstāvēt promocijas darbu līdz līgumā norādītajam termiņam.
	3. Doktorantūras granta saņēmējs prezentē savu atskaiti ekspertu komisijai.
	4. Doktorantūras granta atestāciju ekspertu komisija veic saskaņā ar kārtību, kādā tiek izvērtēti pieteikumi doktorantūras granta saņemšanai.
	5. Balstoties uz ekspertu komisijas atestācijas rezultātiem, Doktorantūras skola sagatavo rektora rīkojumu par doktorantūras granta turpināšanu un 10 darba dienu laikā elektroniski informē doktorantus, kuriem tiek turpināta doktorantūras granta izmaksa.
	6. Doktoranti, kuri nav atestēti, no Doktorantūras skolas saņem elektronisku paziņojumu ar pievienotu atteikuma vēstuli.

1.pielikums

IESNIEGUMS

**Doktorantūras granta saņemšanai**

ESF projektā nr 8.2.2.0/20/I/001 “LLU pāreja uz jauno doktorantūras finansēšanas modeli”

**Vārds \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Uzvārds \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

3.gada pilna laika doktorants 

4.gada nepilna laika doktorants 

Zinātniskā grāda pretendents 

|  |  |
| --- | --- |
| Zinātnes nozare |  |
| Promocijas darba zinātniskais vadītājs |  |
|  Promocijas darba nosaukums |  |

Iesniegumam pievienoti dokumenti:

1. Dzīves gājuma apraksts (Europass CV).
2. Darba plāns, kas saskaņots ar promocijas darba zinātnisko vadītāju.
3. Promocijas darba zinātniskā vadītāja atsauksme.
4. Publikāciju saraksts.
5. Informācija par dalību projektos.
6. Projekta vadītāja apliecinājums par pretendenta dalību pētniecības darbā (projektā) LLU (vai DI, AREI, Silava) vai projekta vadītāja apliecinājums, saskaņots ar promocijas darba zinātnisko (-ajiem) vadītāju (-iem), par plānoto pretendenta iesaisti pētniecības darbā (projektā) LLU (vai DI, AREI, Silava), norādot paredzēto darba slodzi un termiņu, par kopējo vidējo slodzi gadā vismaz 25% no pilnās darba slodzes.

**Doktorantūras granta saņemšanas pretendents** \_\_\_\_\_\_\_\_\_\_\_\_\_\_\_/\_\_\_\_\_\_\_\_\_\_\_\_\_\_\_\_\_\_/

\_\_\_\_.\_\_\_\_\_. 2021.

 *Paraksts paraksta atšifrējums*

|  |
| --- |
| *Iesniegumā norādītos datus LLU izmantos tikai ESF finansējuma administrēšanas nolūkā.*  |

2.pielikums

**Apliecinājums**

 Pamatojoties uz (*datums*) LLU rektora rīkojumu Nr.\_\_\_\_\_\_\_\_\_\_, kurā tika noteikta doktorantūras grantu pieteikumu vērtēšanas ekspertu komisija, es, (*amats, vārds un uzvārds*), kā ekspertu komisijas loceklis (-e), apliecinu:

1. projektu pieteikumu vērtēšanas konfidencialitātes ievērošanu;
2. interešu konflikta neesamību attiecībā uz zemāk minētajiem doktorantūras granta pretendentiem:

*(vārds, uzvārds)*

*(vārds, uzvārds)*

...

|  |  |  |  |  |
| --- | --- | --- | --- | --- |
|  |  |  |  |  |
| *(vārds, uzvārds)* |  | *(paraksts)* |  | *datums* |

3.pielikums

**Doktorantūras granta pretendenta pieteikuma vērtēšanas lapa atbilstoši administratīvajiem kritērijiem**

**­**

|  |  |
| --- | --- |
| Pretendents |  |
| **Personas kods** |  |
| **Vērtēšanas kritēriji** | **Vērtēšanas sistēma (Jā/ nē)** |
| 1. | Pietiekums ir sagatavots un iesniegts noteiktā termiņā. | JĀ | NĒ |
| 2. | Pieteikumam ir pievienots doktoranta iesniegums pēc noteiktas formas. | JĀ | NĒ |
| 3. | Pieteikumam ir pievienots darba plāns, kas ir saskaņots ar promocijas darba zinātnisko vadītāju, kas satur plānotās pētnieciskās darbības pēc promocijas darba aizstāvēšanas, ja to plānots izdarīt doktorantūras granta saņemšanas periodā. | JĀ | NĒ |
| 4. | Pieteikumam ir pievienota promocijas darba zinātniskā vadītāja atsauksme. | JĀ | NĒ |
| 5. | Pieteikumam ir pievienots publikāciju saraksts, atsevišķi izdalot starptautiskās publikācijas Scopus vai Web of Science citējamos žurnālos un konferenču rakstu krājumos. | JĀ | NĒ |
| 6. | Pieteikumam ir pievienota informācija par dalību projektos, izdalot atsevišķi starptautiskos projektus, valsts budžeta finansētos projektus, LLU finansētos projektus, un spēkā esošiem projektiem norādīta darba slodze un dalības termiņš. | JĀ | NĒ |
| 7. | Pieteikumam ir pievienots pretendenta dzīves gājuma apraksts (Europass CV). | JĀ | NĒ |
| 8. | Doktoranta studiju plāns saskaņā ar LLU informatīvo sistēmu ir izpildīts. | JĀ | NĒ |
| 9. | Pieteikumam ir pievienots projekta vadītāja apliecinājums par pretendenta dalību projektā LLU (vai DI, AREI, Silava) vai projekta vadītāja apliecinājums, saskaņots ar promocijas darba zinātnisko (-ajiem) vadītāju (-iem), par plānoto pretendenta iesaisti pētniecības darbā LLU (vai DI, AREI, Silava) ar norādīto slodzi un termiņu (par kopējo vidējo slodzi gadā vismaz 25% no pilnās darba slodzes). | JĀ | NĒ |

Datums:

Doktorantūras skolas vadītājs:\_\_\_\_\_\_\_\_\_\_\_\_\_\_\_\_\_\_\_\_\_/\_\_\_\_\_\_\_\_\_\_/

4.pielikums

**Doktorantūras granta pretendenta pieteikuma vērtēšanas lapa atbilstoši kvalitatīviem kritērijiem**

|  |  |
| --- | --- |
| Pretendents |  |
| **Personas kods** |  |
| **Vērtēšanas kritēriji** | **Piešķiramais punktu skaits** | **Vērtējums** |
| **1. Darba plāna un uzdevumu formulējums**  |
| 1.1. | Darba plāns un uzdevumi ir pilnībā skaidri un pamatoti, vērsti uz promocijas darba aizstāvēšanu līdz 2022.gada 1.oktobrim, satur plānotās pētnieciskās darbības pēc promocijas darba aizstāvēšanas, ja to plānots izdarīt doktorantūras granta saņemšanas periodā | 10  |  |
| 1.2. | Darba plāns un uzdevumi pilnībā skaidri un pamatoti, vērsti uz promocijas darba aizstāvēšanu līdz 2023.gada 1.oktobrim | 6 |  |
| 1.3. | Darba plāns un uzdevumi pilnībā skaidri un pamatoti, vērsti uz promocijas darba aizstāvēšanu pēc 2023.gada 1.oktobra | 3 |  |
| 1.4. | Darba plāns un uzdevumi ir neskaidri/ trūkst informācija. | 1 |  |
|  |  | **Kopā par 1. kritēriju \_\_\_ punkti** |
| **2. Zinātniskās publikācijas** **saistībā ar promocijas darba tematiku pēdējo trīs gadu laikā** |
| 2.1. | Pretendents ir autors vai līdzautors zinātniskajai publikācijai zinātniskajos žurnālos, kas indeksēti Scopus un/vai Web of Science datu bāzēs  | ­­­10 (par katru) |  |
| 2.2. | Pretendents ir autors vai līdzautors zinātniskajai publikācijai konferenču rakstu krājumos, kas indeksēti Web of Science Conference Proceedings Citation Index un/vai SCOPUS datu bāzēs | 5 ( par katru) |  |
| 2.3. | Pretendents ir autors vai līdzautors zinātniskajai publikācijai izdevumā, kas indeksēts citās starptautiskās datu bāzēs, izņemot SCOPUS un / vai Web of Science | 3 (par katru) |  |
| 2.4. | Pretendents ir autors zinātniskajai publikācijai, kas nav minēta 2.1.- 2.3. punktos | 1 (par katru) |  |
|  |  | **Kopā par 2. kritēriju \_\_\_ punkti** |
| **3. Dalība projektos saistībā ar promocijas darba tematiku** |
| 3.1. | Pretendents uz pieteikuma iesniegšanas brīdi ir/ būs[[1]](#footnote-1) iesaistīts starptautiskos pētniecības projektos (Apvārsnis 2020, Interreg, ERA-NET, u.c.)  | 15 |  |
| 3.2. | Pretendents uz pieteikuma iesniegšanas brīdi ir/ būs1 iesaistīts Latvijas valsts budžeta finansētos projektos (ES struktūrfondu projekti, Valsts pētījumu programmas, LZP finansēti projekti, LAD projekti u.c.)  | 10 |  |
| 3.3. | Pretendents uz pieteikuma iesniegšanas brīdi ir iesaistīts LLU finansētos projektos  | 3 |  |
| 3.4. | Pretendents ir iesaistīts projektā, kas nav minēts 3.1.- 3.3. punktos  | 1 |  |
| 3.5. | Projektos nav piedalījies | 0 |  |
|  |  | **Kopā par 3. kritēriju \_\_\_ punkti** |
| **4. Pretendenta doktora studiju programmas posms** |
| 4.1. | Pabeigtas doktora studijas (ir zinātniskā grāda pretendents) | 10 |  |
| 4.2. | Pretendents ir doktora studiju programmas pilna laika 3. gada studējošais vai nepilna laika 4. gada studējošais, kas atbilstoši pretendenta darba plānam, pilnīgi apguvis studiju programmu | 5 |  |
| 4.3. | Pretendents ir doktora studiju programmas 3. gada studējošais vai nepilna laika 4. gada studējošais, kas atbilstoši pretendenta darba plānam, daļēji apguvis studiju programmu | 3 |  |
|  |  | **Kopā par 4. kritēriju \_\_\_ punkti** |
|  | **Kopsumma \_\_\_ punkti** |

Datums:

Ekspertu komisijas vadītājs:\_\_\_\_\_\_\_\_\_\_\_\_\_\_\_\_\_\_\_\_\_/\_\_\_\_\_\_\_\_\_\_/

Ekspertu komisijas locekļi:

1. Ir iesniegts projekta vadītāja apliecinājums par esošo vai plānoto iesaisti pētniecības darbā (projektā). [↑](#footnote-ref-1)